Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
THUTO 19 Dikotlo tše Tharo tša Mathomo
THUTO 60 Mmušo wo o Tlago go Buša ka mo go sa Felego
THUTO 72 Ge Jesu e be e sa le yo Monyenyane
THUTO 78 Jesu o Botša Batho ka Mmušo wa Modimo
THUTO 98 Batho ba Ditšhaba tše Dintši e ba Bakriste
Dihlatse tša Jehofa
Dilo tše di Lego Gona
Dikgatišo tše di Lego Gona
Ka gona Jehofa a botša Moshe gore a boele go Farao gomme a fihle a gašetše molora godimo. Molora woo o ile wa fetoga lerole gomme wa tšhela Baegipita ka moka. Lerole leo le ile la dira gore Baegipita le diruiwa tša bona ba tšwe dišo tša go baba. Lega go le bjalo, Farao o ile a gana go lesa Baisiraele gore ba sepele.
Ke moka Moshe a re go Farao: ‘Tseba gore ditšie di tla ja sehlare se sengwe le sengwe seo se sa senywago ke sefako.’ Ditšie tše dintši kudu di ile tša ja dilo ka moka tšeo di bego di šetše mašemong le dihlareng. Farao a rapela Moshe le Arone a re: ‘Hle, kgopelang Jehofa gore a tloše ditšie tše.’ Eupša le ka morago ga ge Jehofa a tlošitše ditšie tšeo, Farao o ile a gana go lesa Baisiraele ba sepela.
Ke moka Jehofa a re go Moshe: ‘Emišetša seatla sa gago godimo.’ Ka yona nako yeo, nageng ka moka ya Egipita gwa ba le leswiswi. Go ile gwa feta matšatši a mararo Baegipita ba sa bonane e bile ba sa bone selo. Eupša mo Baisiraele ba bego ba dula gona go be go na le seetša.
Farao a re go Moshe: ‘Tšea batho ba gago le sepele, eupša le tlogele diruiwa tša lena mo.’ Moshe a re: ‘Re swanetše go sepela le tšona gore re kgone go direla Jehofa dihlabelo ka tšona.’ Ge Moshe a re’alo, Farao a galefa kudu. A goeletša ka gore: ‘Tloga mo pele ga ka! Ge nka go bona gape, ke tlo go bolaya.’
“Le tla buša la bona phapano magareng ga moloki le yo kgopo le magareng ga yo a hlankelago Modimo le yo a sa mo hlankelego.”​—Maleaki 3:18
Dipotšišo: Ke dikotlo dife tše dingwe tšeo Jehofa a ilego a di tlišetša Baegipita? Dikotlo tšeo di be di fapana bjang le tše tharo tša mathomo?
Moshe le Arone ba ile ba bontšha sebete ge ba be ba bolela le Farao yo matla. Taoneloutang mešomo ye gomme le e ahlaahle le le lapa.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG